KLASA: 601-02/17-01/02

URBROJ: 2144/04-54-61-17-1

Kršan, 24.10.17.

Temeljem članka 23a. Zakona o predškolskom odgoju i obrazovanju ( NN 10/97, 107/07, 94/13 ), Državnog pedagoškog standarda predškolskog odgoja i naobrazbe ( NN 63/08, 90/10 ), te Pravilnika o sadržaju i trajanju programa predškole ( NN 107/14) Dječji vrtić KOCKICA Kršan, objavljuje

**JAVNI POZIV**

**ZA UPIS U OBVEZNI PROGRAM PREDŠKOLE**

**U PEDAGOŠKOJ 2017./2018. GODINI**

***- za djecu koja nisu obuhvaćena redovitim programom predškolskog odgoja i obrazovanja -***

**Pozivaju se roditelji predškolske djece s područja Općine Kršan, rođene od 1.4.2011. do 31.3.2012. godine, a koja nisu obuhvaćena redovitim programom predškolskog odgoja na upis djece u program predškole.**

**Program predškole obvezan je za svu djecu koja nisu obuhvaćena redovitim programom predškolskog odgoja u godini prije polaska u osnovnu školu.**

Djeca s teškoćama mogu se prijaviti i dvije godine prije polaska u osnovnu školu ukoliko dostave Rješenje o kategorizaciji nadležne ustanove.

**Program predškole obvezan je i besplatan** te će se provoditi

**od 01. ožujka 2018. godine do 31. svibnja 2018.godine**

**u centralnom objektu Dječjeg vrtića KOCKICA, Pristav 121, Kršan**

Obrazac zahtjeva za upis možete preuzeti u centralnom objektu Dječjeg vrtića KOCKICA, Pristav 121, Kršan ili na Internet stranicama Općine Kršan.

Uz zahtjev potrebno je obvezno priložiti sljedeću dokumentaciju:

1. izvadak iz matične knjige rođenih ili rodni list za dijete (preslika)
2. uvjerenje MUP-a o prebivalištu djeteta i najmanje jednog roditelja (ne starije od 6 mjeseci)
3. preslike važećih osobnih iskaznica roditelja
4. potvrda nadležnog liječnika o zdravstvenom stanju djeteta
5. ukoliko se radi o djetetu s teškoćama u razvoju: preslika zdravstvene i druge dokumentacije (sukladno članku 6. Državnog pedagoškog standarda)

Prijave za upis djece u program predškole u Dječjem vrtiću KOCKICA će se zaprimati od **24. listopada do 07. studenog 2017. (od ponedjeljka do petka) u vremenu od 8,00 do 14,00 sati u centralnom vrtiću KOCKICA Kršan, Pristav 121. Informacije na broj telefona 052/ 383 241 ili na 091/486 3186.**

 **Ravnateljica**

 **Irena Bašić**